อยากขอคำปรึกษาครับ ความเครียดมีผลทำให้ประจำเดือนคลาดเคลื่อนมากมั้ยครับ ตอนนี้เคลื่อนมา34วันแล้ว ยังไม่มา ควรทานยาสตรีมั้ยครับ หรือควรแก้ไขยังไงครับ
สวัสดีค่ะ การที่ประจำเดือนมาช้ากว่า 35 วันจากครั้งก่อน อาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่โดยความเครียดมีผลทำให้ประจำเดือนคลาดเคลื่อนได้ แต่ควรหาสาเหตุทางกายอื่นๆดังกล่าวไปก่อนชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนหรือยาสตรีใดๆมากินเองจนกว่าจะทราบสาเหตุของการที่ประจำเดือนมาช้าสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์